**Poštovani roditelji učenika 1. do 4. razreda,**

Svi ste već preko medija upoznati s činjenicom da bi se od 11. svibnja trebale otvoriti škole za učenike razredne nastave. Učiteljice vaše djece upoznale su Vas s Uputom Hrvatskog zavoda za javno zdravstvo, a ista se nalazi i na web stranici škole,a i njezin sažetak.

**Moram naglasiti da se iz upute jasno vidi da je stav HZJZ da djeca ostanu kod kuće i da se radi samo o iznimnim situacijama te da sva djeca neće moći doći u školu**.

Epidemiološka situacija još uvijek ne dozvoljava da nastava počne normalno za sve učenike. Iz Upute se jasno vidi **da će nastava biti organizirana samo u iznimnim situacijama za djecu koja moraju ispunjavati uvjete iz Upute , a to su :**

1.oba roditelja/skrbnika su zaposlena i nemaju mogućnosti zbrinjavanja djeteta dok su na poslu

2. dijete nema kroničnih bolesti ( respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja)

3.niti jedan od ukućana s kojim dijete boravi ili osobe s kojima je dijete u svakodnevnom kontaktu nemaju kroničnih bolesti (respiratorne, kardiovaskularne, dijabetes, maligne bolesti, imunodeficijencija, veća tjelesna/motorička oštećenja)

4. niti jedan od ukućana s kojim dijete boravi ili osobe s kojima je dijete u svakodnevnom kontaktu nisu u samoizolaciji ili karanteni i nisu u povećanom riziku zaraze Covidom-19

5.dijete nema povišenu temperaturu, respiratorne probleme poput kašlja, kratkog daha ili druge simptome poput gripe ili kašlja

**Ako dijete ispunjava sve gore navedene uvijete i roditelj/skrbnik želi da dijete ide na nastavu,** **oba roditelja/skrbnika moraju potpisati izjavu da pod materijalnom i krivičnom odgovornošću jamče da su svi navedeni uvjeti ispunjeni da bi dijete moglo pohađati nastavu te da će se dijete u Školi pridržavati svih propisanih epidemioloških mjera propisanih za boravak djece u školi.**

**Roditelj se obvezuje svako jutro mjeriti temperaturu djetetu prije dolaska u školu i voditi evidenciju o istom.**

U školi se neće organizirati nastava iz Engleskog jezika, Vjeronauka, TZK i  Njemačkog jezika te će se ovi predmeti i dalje poučavati nastavom na daljinu, a učenici će u prosjeku biti na nastavi tri školska sata.Svi ostali učenici nastavit će i dalje nastavu na daljinu prateći nastavu na HRT 3 i prema uputama vaših učiteljica i učitelja.

Ukoliko ne bude djece koja udovoljavaju uvjete za povratak na nastavu u školi, nastava se nastavlja odvijati na daljinu.

**MOLIM SVE RODITELJE/SKRBNIKE ČIJA DJECA ISPUNJAVAJU GORE NAVEDENE UVJETE, DA DO SRIJEDE 6. SVIBNJA 2020. POTPISANE IZJAVE DOSTAVE U ŠKOLU ILI ISTE DOĐU POTPISATI U ŠKOLU, U VREMENU OD 8,00 DO 10,00 SATI.**

Ostale informacije o početku nastave u školi dobit ćete do petka  8.svibnja 2020. godine, kada budemo imali informaciju o broju učenika koji će krenuti na nastavu 11. svibnja i potpisane izjave roditelja/skrbnika.

ZA SVE NEJASNOĆE I UPITE , JAVITE SE RAVNATELJICI ANI

na mobitel BROJ: **091 250 4174**

U Slavonskom Brodu 2.svibnja 2020.

S poštovanjem! Ravnateljica: Ana Blagović

